Ramona Barrufet

Ramona Barrufet i Santacana (s. 1959 Juneda) on katalonialainen poliitikko. Hän toimi kansanedustajana Katalonian alueparlamentissa vuosina 2010–2017, mutta vetäytyi sen jälkeen politiikasta.https://www.naciodigital.cat/noticia/146421/baixes/primera/fila/proc/impacten/inici/legislatura Barrufet oli parlamentin puhemiehistön neljäs sihteeri vuosina 2015–2017, jolloin Carles Puigdemontin johtama hallitus valmisteli ja järjesti kansanäänestyksen Katalonian itsenäistymisestä.

Kansanäänestyksen ja sitä seuranneen itsenäisyysjulistuksen jälkeen Espanja nosti Katalonian hallituksen ministereitä, parlamentin puhemiehistöä ja eräitä muita avainpoliitikoita vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan.https://yle.fi/uutiset/3-9905674https://www.ara.cat/politica/Guia-rapida-situacio-cadascun-processats_0_1983401779.html Espanjan korkein oikeus käsitteli parlamentin puhemiehistön syytteitä 9. marraskuuta 2017 ja määräsi puhemies Carme Forcadellin maksamaan jopa 150 000 euron takuut vastineeksi siitä, ettei tämä joutuisi tutkintavankeuteen.http://janneriitakorpi1.puheenvuoro.uusisuomi.fi/245913-mihin-kannattaa-kiinnittaa-huomiota-kataloniassa-seuraavan-viikon-aikana  Forcadell vietti yhden yön vankilassa, mutta vapautui seuraavana päivänä maksettuaan takuut. Oikeus ei hyväksynyt, että Forcadell olisi maksanut takuut jo samana päivänä, jona ne määrättiin ja parlamentin puhemiehistön kolmas sihteeri Joan Josep Nuet arveli, että Forcadell pyrittiin näin saamaan tarkoituksella edes hetkeksi vankilaan.http://www.ccma.cat/catradio/alacarta/el-mati-de-catalunya-radio/joan-josep-nuet-volien-que-la-carme-estigues-unes-hores-a-la-preso/audio/981227 Barrufetille ja kolmelle muulle puhemiehistön jäsenelle (Anna Simó, Lluís Corominas ja Lluís Guinó) määrättiin 25 000 euron takuut, ja syytetyistä vain Nuet päästettiin tutkinnan ajaksi vapaaksi ilman rajoituksia.http://www.ccma.cat/324/el-jutge-ordena-per-a-forcadell-preso-sota-fianca-de-150-000-euros/noticia/2820205http://www.catalannews.com/politics/item/spain-s-supreme-court-sends-catalan-parliament-president-to-prison-with-a-150000-bail

Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä kapinasyyte ( lievennettiin Barrufetin osalta syytteeksi "kansalaistottelemattomuudesta" (), mutta Forcadell ja useita yhä "kapinasta" syytettyjä ministereitä (Jordi Turull, Raül Romeva, Josep Rull ja Dolors Bassa) vangittiin uudelleen heidän tehdessä näin vankilassa seuraa Oriol Junquerasille, Joaquim Fornille, Jordi Sànchezille ja Jordi Cuixartille, jotka olivat olleet yhtäjaksoisesti vangittuina jo loppuvuodesta 2017 alkaen.

Barrufet ei ollut Katalonian hallituksen ministerinä, joten hän ei ollut suoraan toimeenpanemassa kansanäänestystä. Häntä vastaan nostettu syyte perustuukin siihen, että Espanjan mielestä Katalonian parlamentin puhemiehistö rikkoi Espanjan lakia salliessaan parlamentissa edes keskustelun mahdollisesta itsenäistymisestä.http://janneriitakorpi1.puheenvuoro.uusisuomi.fi/223104-askel-jonka-jalkeen-ei-enaa-ole-paluuta-itsenaistyyko-katalonia-2017 

 Lähteet 

Luokka:Katalonialaiset poliitikot
Luokka:Vuonna 1959 syntyneet
Luokka:Elävät henkilöt